भुल्लर की फांसी पर सुनवाई चार हफ्ते के लिए टली  
सुप्रीम कोर्ट में फांसी पाने वाले  देविन्दरपाल सिंह भुल्लर की पत्नी की अपील पर सुनवाई 4 हफ्ते के लिए टल गई है।
सुप्रीम कोर्ट में फांसी पाने वाले  देविन्दरपाल सिंह भुल्लर की पत्नी की अपील पर सुनवाई 4 हफ्ते के लिए टल गई है। भुल्लर की पत्नी ने राष्ट्रपति से दया याचिका खारिज होने पर देश की सबसे बड़ी अदालत का दरवाजा खटखटाया है।   भुल्लर एक खालिस्तानी आतंकवादी है जिसे 1993 में इंडियन यूथ कांग्रेस के तब के अध्यक्ष एमएस भिट्टा पर हमले के मामले में ये सजा मिली है। इस हमले में कई लोग मारे गए हालांकि बिट्टा बचने में कामयाब रहे थे। भुल्लर की पत्नी ने अदालत से गुहार लगाई है कि उसके पति की मानसिक स्थिति खराब है और इसलिए उसे फांसी नहीं दी जानी चाहिए। कुछ हफ्तों पहले ही राष्ट्रपति ने भुल्लर की दया याचिका खारिज कर दी थी।